CELEX: 62011CA0390
Language: sk
Date: 2012-10-04 00:00:00
Title: Vec C-390/11: Rozsudok Súdneho dvora (štvrtá komora) zo 4. októbra 2012 (návrh na začatie prejudiciálneho konania, ktorý podal Nejvyšší správní soud — Česká republika) — CS AGRO Ronov s.r.o./Ministerstvo zemědělství (Poľnohospodárstvo — Sektor cukru — Spoločná organizácia trhov — Žiadosť o reštrukturalizačnú pomoc — Záväzok pestovateľa prestať dodávať určité množstvo cukrovej repy podliehajúce kvóte — Pojem — Jednostranné vyhlásenie pestovateľa — Odmietnutie udelenia pomoci — Nevyhnutnosť vypovedať existujúcu zmluvu o dodávkach)

24.11.2012   
            
            
               SK
            
            
               Úradný vestník Európskej únie
            
            
               C 366/14
            
         Rozsudok Súdneho dvora (štvrtá komora) zo 4. októbra 2012 (návrh na začatie prejudiciálneho konania, ktorý podal Nejvyšší správní soud — Česká republika) — CS AGRO Ronov s.r.o./Ministerstvo zemědělství
   (Vec C-390/11) (1)
   
   (Poľnohospodárstvo - Sektor cukru - Spoločná organizácia trhov - Žiadosť o reštrukturalizačnú pomoc - Záväzok pestovateľa prestať dodávať určité množstvo cukrovej repy podliehajúce kvóte - Pojem - Jednostranné vyhlásenie pestovateľa - Odmietnutie udelenia pomoci - Nevyhnutnosť vypovedať existujúcu zmluvu o dodávkach)
   2012/C 366/22
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Nejvyšší správní soud
   
      Účastníci konania pred vnútroštátnym súdom
   
   
      Žalobca: CS AGRO Ronov s.r.o.
   
      Žalovaný: Ministerstvo zemědělství
   
      Predmet veci
   
   Návrh na začatie prejudiciálneho konania — Nejvyšší správní soud — Výklad článku 4a nariadenia Rady (ES) č. 320/2006 z 20. februára 2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve a ktorým sa mení a dopĺňa nariadenie (ES) č. 1290/2005 o financovaní spoločnej poľnohospodárskej politiky (Ú. v. EÚ L 58, s. 42), zmeneného a doplneného nariadením Rady (ES) č. 1261/2007 z 9. októbra 2007, ktorým sa mení a dopĺňa nariadenie (ES) č. 320/2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve (Ú. v. EÚ L 283, s. 8) — Spoločná organizácia trhu v sektore cukru — Pojem „záväzok“, ktorý musí byť pripojený k žiadosti o reštrukturalizačnú pomoc, ktorým sa pestovateľ cukrovej repy zaväzuje prestať dodávať určité množstvo cukrovej repy podliehajúcej kvóte podnikom, s ktorými uzavrel zmluvu o dodávkach v predchádzajúcom hospodárskom roku — Odmietnutie udelenia reštrukturalizačnej pomoci z dôvodu, že tento záväzok musí mať formu ukončenia existujúcej zmluvy o dodávkach a nie formu jednostranného vyhlásenia pestovateľa
   
      Výrok rozsudku
   
   
               1.
            
            
               Článok 4a ods. 1 nariadenia Rady (ES) č. 320/2006 z 20. februára 2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve a ktorým sa mení a dopĺňa nariadenie (ES) č. 1290/2005 o financovaní spoločnej poľnohospodárskej politiky, zmeneného a doplneného nariadením Rady (ES) č. 1261/2007 z 9. októbra 2007, sa má vykladať v tom zmysle, že záväzok prestať dodávať určité množstvo cukrovej repy v hospodárskom roku 2008/2009 môže mať formu jednostranného vyhlásenia pestovateľa.
            
         
               2.
            
            
               Článok 4a ods. 1 nariadenia č. 320/2006, zmeneného a doplneného nariadením č. 1261/2007, sa má vykladať v tom zmysle, že jednostranný záväzok pestovateľa prestať dodávať určité množstvo cukrovej repy v hospodárskom roku 2008/2009 nemá ako taký za následok nevymáhateľnosť jeho zmluvných záväzkov voči cukrovarníckemu podniku.
            
         
      (1)  Ú. v. EÚ C 311, 22.10.2011.